Elsdorf

Elsdorf, neet te verwarre mèt Elsdörp, is 'n Rienlandse gemeinte in de krink (Kreis) Rien-Erf-Kreis, te Noordrien-Wesfale (Duitsland). Zie is de innegste stadsloeze gemeinte in de Krink, en steit in de streek bekind es 't einegste euverbliefsel vaan 't platteland tösse Kölle en Dure. Me zuut hei dus 'n veize euvereinkoms mèt 't Limbörgs Heuvelland. De streek roontelum Elsdorf is inderdaad hendeg verstedelek.
Mèt häör 66,17 km² en 20.991 inwoeners (2014) gief 't evels toch nog 'n bevolkeringsdiechte vaan 317 de veerkante kilometer.

't Op 76 meter hoegte ligkende pläötske is te klein um stadsdistrikte te höbbe, mer 't gief dao wel 14 oortsdeile.

Categorie:Gemeinte in Noordrien-Wesfale
Categorie:Rien-Erf-Kreis